കര്ത്തേടം സഹകരണ ബാങ്ക് : സിപിഐകോണ്ഗ്രസ് ഭരണസമിതി പിരിച്ചുവിട്ടു വൈപ്പിന്: സിപിഐകോണ്ഗ്രസ് കൂട്ടുകെട്ടില് എല്ഡിഎഫിനെതിരേ മത്സരിച്ച് ഭരണം പിടിച്ചെടുത്ത കര്ത്തേടം സര്വീസ് സഹകരണബാങ്കിന്റെ ഭരണസമിതി പിരിച്ചുവിട്ട് അഡ്മിനിസ്ട്രേറ്ററെ നിയമിച്ചു. ഇതുസംബന്ധിച്ച ജോയിന്റ് രജിസ്ട്രാറുടെ ഉത്തരവ് ഇന്നലെ അസിസ്റ്റന്റ് രജിസട്രാര് ബാങ്കിനു കൈമാറി. കൊച്ചി താലൂക്ക് സഹകരണ സംഘം അസിസ്റ്റന്റ് രജിസ്ട്രാറെ ജനറല് യാണ് ആറുമാസത്തേക്ക് ബാങ്കിന്റെ പാര്ട് ടൈം അഡ്മിനിസ്ട്രേറ്ററായി നിയമിച്ചിരിക്കുന്നത്. ആറുമാസത്തിനകം ഭരണസമിതി തെരഞ്ഞെടുപ്പു നടത്തണമെന്ന് ഉത്തരവില് പറഞ്ഞിട്ടുണ്ട്. 13 അംഗ ഭരണസമിതിയില് ആറുപേരെ ഈയടുത്ത് അയോഗ്യരാക്കിയിരുന്നു. തുടര്ച്ചയായി കമ്മിറ്റിയില് ഹാജാകാതിരുന്നതാണ് കാരണം. അതിനിടെ ഒരു വനിതാ ഡയറക്ടര് ബോര്ഡ് അംഗം രാജിവയ്ക്കുകയും ചെയ്തു. 13 അംഗ ഭരണസമിതിയില് ഏഴുപേര് പുറത്തായതോടെ യോഗം ചേര്ന്നു നടപടിയെടുക്കാന് ഭരണസമിതിക്കു ക്വാറമില്ല. ഇതുലംഘിച്ച് ഭരണസമിതി യോഗം ചേരുകയും വായ്പ അനുവദിക്കുന്നതുള്പ്പെടെയുള്ള തീരുമാനങ്ങള് എടുക്കുകയും ചെയ്തത്രേ. ഇതുസംബന്ധിച്ച് ജോയിന്റ് രജിസ്ട്രാര്ക്ക് ചില സഹകാരികള് പരാതിയും നല്കിയിരുന്നു. പരിശോധനയില് ഇത് വ്യക്തമായതോടെ അസി. രജിസ്ട്രാര് റിപ്പോര്ട്ട് നല്കിയിരുന്നു. ബാങ്കില് ഭരണസ്തംഭനം ഇല്ലാതാക്കാനാണു സമിതി പിരിച്ചുവിട്ട് അഡ്മിനിസ്ട്രേറ്ററെ നിയമിച്ചതെന്നു ബന്ധപ്പെട്ടവര് പറയുന്നു. സിപിഎമ്മുമായി ഇടഞ്ഞുനിന്നിരുന്ന സിപിഐ കോണ്ഗ്രസുമായി ചേര്ന്ന് 2018 ലാണ് അധികാരത്തില് വന്നത്. രണ്ടുവര്ഷം കാലാവധിയുള്ളപ്പോഴാണ് പിരിച്ചുവിടല്. പിന്നില് സിപിഎം, കോടതിയെ സമീപിക്കും: പ്രസിഡന്റ് വൈപ്പിന്: കര്ത്തേടം സര്വീസ് സഹകരണ ബാങ്ക് ഭരണസമിതി പിരിച്ചുവിട്ടതിനു പിന്നില് സിപിഎമ്മിന്റെ കൈകളെന്നു ബാങ്ക് പ്രസിഡന്റും സിപിഐ നേതാവുമായ കെ.എല്. ദിലീപ് കുമാര് ആരോപിച്ചു. അംഗങ്ങള് തുടര്ച്ചയായി കമ്മിറ്റിയില് പങ്കെടുത്തില്ലെന്നു പറയുന്നത് തെറ്റാണ്. ഹാജര് ബുക്കില് ഒപ്പിട്ട രേഖകള് ഉണ്ട്. സിറ്റിംഗ് ഫീസ് വാങ്ങിയതിന്റെ രേഖകളുമുണ്ട്. മിനിറ്റ്സ് എഴുതിയ സെക്രട്ടറിക്ക് പറ്റിയ തകരാറാണ് വിനയായത്. ഇതുസംബന്ധിച്ച് സെക്രട്ടറി ജോയിന്റ് രജിസ്ട്രാര്ക്ക് രേഖാമൂലം 16നു വിശദീകരണം നല്കിയിരുന്നെങ്കിലും പരിഗണിച്ചില്ല. അഡ്മിനിസ്ട്രേറ്ററെ നിയമിക്കുന്നതിനുമുന്പ് നോട്ടീസ് നല്കി ഹിയറിംഗ് നടത്തണമെന്ന വ്യവസ്ഥയും പാലിച്ചില്ല. ഇതെല്ലാം ചോദ്യം ചെയ്ത് കോടതിയെ സമീപിക്കുമെന്നു പ്രസിഡന്റ് അറിയിച്ചു.